บาทเปิด 32.42 บาทต่อดอลลาร์ อ่อนค่า
เงินบาทเปิดตลาด 32.42 บาทต่อดอลลาร์ อ่อนค่า แต่แนวโน้มทรงตัว ตลาดรอผลการประชุมเฟดสัปดาห์หน้า
21 ก.ย. 2561

เงินบาทเปิดตลาด 32.42 บาทต่อดอลลาร์ อ่อนค่า แต่แนวโน้มทรงตัว ตลาดรอผลการประชุมเฟดสัปดาห์หน้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.42 บาท/ดอลลาร์ อ่อนค่าจากปิดตลาดเย็นวานนี้ที่ระดับ 32.38 บาท/ดอลลาร์ แต่มีแนวโน้มทรงตัวเนื่องจากยังไม่มีปัจจัยใหม่เข้ามา โดยตลาดรอดูผลประชุมธนาคารกลางสหรัฐ(เฟด)ในวันที่ 25-26 ก.ย.61
"บาทอ่อนค่าจากเย็นวานนี้ แต่มีแนวโน้มทรงตัวรอปัจจัยใหม่ ช่วงนี้นักลงทุนให้ความสนใจเรื่องปัจจัยในประเทศที่มีผลต่อการตัดสินใจเรื่องทิศทางอัตราดอกเบี้ยมากขึ้น" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทในวันนี้ 32.35-32.50 บาท/ดอลลาร์